แฟนมีประจำเดือนวันที่19 มีอะไรกันวันที่25 ถุงเกิดแตกเลยเอาออกมาทันที ปกติรอบเดินของแฟนอยู่ที่ 30-40 วัน ไข่จะตกวันไหนครับ (กินยาคุมฉุกเฉินไป14ชมหลังมีอะไรกัน)
สวัสดีค่ะ หากประจำเดือนมาวันที่ 19 ก.ค. แล้วได้มีเพศสัมพันธ์ในวันที่ 25 ก.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น ก็ไม่จำเป็นต้องทานยาคุมฉุกเฉินไปค่ะแต่หากได้ทานไปแล้ว หลังจากที่ทานยาไปประมาณ 1 สัปดาห์ ก็อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ทั้งนี้ อาจไม่มีเลือดออกมาก็ได้ส่วนวันไข่ตก ก็อาจเลื่อนออกไปได้ แต่ไม่สามารถบอกได้ว่าจะเลื่อนไปกี่วัน และเมื่อวันไข่ตกเลื่อน ประจำเดือนจริงๆ ก็จะมาช้ากว่าปกติได้ โดยอาจมาในช่วงประมาณ 4 สัปดาห์ นับตั้งแต่ที่ได้มีเลือดออกไปค่ะ